Reggie Peace, Petronel Baard en Kayczwe Nkosi bemoedig alle Suid-Afrikaanse vrou met nuwe enkelsnit! - Olka Bolka Web & E-Magazine
21 September 2020 , het 3 x van ons kunstenaars waarop ons ongelooflik trots is! Reggie Peace, Petronel Baard en KayCzwe Nkosi het kragte saamgespan om lewe te gee aan 'n konsep wat deur Reggie en vervaardiger, DJ Darkness, geskep is. African Queen, is 'n liedjie deur hulle drie geskep met die doel daaragter om alle Suid-Afrikaanse vroue aan te moedig om hulle plekke in te neem en sterk te staan deur hulle self te wees.
Dis 'n baie belangrike boodskap, veral in die laaste tye waar geslagsgeweld geweldig toegeneem het.
Wat gebeur wanneer drie diverse kunstenaars besluit om saam 'n liedjie op te neem om Suid-Afrikaanse vroue te vier..? 'n Voetjeuklekker Afro-popsnit word vrygestel, wat net so mooi en uniek is soos die kleurvolle evas wat dit geïnspireer het.
Alhoewel die liedjie Reggie se breinkind is, het Petronel en KayCzwe self geskryf aan die gedeeltes wat hulle sing wat die eindresultaat baie uniek maak. "Ek het dadelik belanggestel toe Reggie my vir hierdie projek nader. My pa is onlangs oorlede, wat my net weer bewus gemaak het van hoe nodig dit is om die vroue in ons lewens te ondersteun," sê KayCzwe. "Mense hou oor die algemeen van musiek wat hulle laat goed voel, maar steeds 'n boodskap. Hierdie liedjie bevat beslis al daardie bestanddele en het die potensiaal om ons nasie te verenig."
Petronel verklap dat alhoewel sy en Reggie nog nooit in persoon ontmoet het nie, sy ongelooflik baie respek het vir hom as kunstenaar en dat dit 'n voorreg was om saam met hom en KayCzwe te werk. KayCzwe is ook baie opgewonde oor die goeie verhoudings wat uit hierdie geleentheid gebou is. "Dit was baie maklik om saam met Reggie en Petronel te werk, omdat ons almal hardwerkend is en presies weet wat ons wil bereik."
https://music.apple.com/za/album/african-queen-single/1532427133https://open.spotify.com/track/0XSGY9kK9H2vCAK9doJifo?si=AjyO5eP2Sj2UUZTylcifaQ